Prisma (taideteos)

Prisma on Mauno Kiviojan vuonna 1985 tekemä tilataideteos Tampereen teknillisen yliopiston edessä Hervannassa. Teoksen obeliski on tehty ruostumattomasta teräksestä ja sen ympärillä on teokseen kuuluva laatoitus. Geometrinen kuviointi toistuu obeliskin pinnassa ja laatoissa. Teos pystytettiin alun perin yliopiston päärakennuksen eteen, mutta siirrettiin vuonna 2013 Tietotalon eteen Kampusareenan rakennustöiden tieltä. Teos on tunnettu alueen maamerkki.

Lähteet 

Tampereen patsaat ja veistokset
Suomen obeliskit